@Boyko Botev,

Класификацията на даден път не се определя от физически атрибути като брой на лентите, вид на настилката, равност (или неравност) и т.н., а според йерархичната им важност за региона/населеното място. Например югозападната дъга на софийското околовръстно има две ленти в по-голямата си част, но въпреки това е тагнат като highway=trunk поради факта че е силно натоварен и е единствената връзка между западните и южните квартали, без да се минава през центъра.

Ако се върнем обратно в Пловдив, тази част на Цар Борис III Обединител (https://www.openstreetmap.org/#map=17/42.161912/24.746447) не би следвало да е primary, тъй като въпросния основен път не продължава в северна посока. Логично е да бъде secondary.

бул. Никола Вапцаров е в същата ситуация. Отклонява се от главен път и се "забива" в индустриална зона и четирилентов павиран път (предполагам че това е бил стария път за Асеновград).

бул. Свобода и Перущица също са четирилентови улици, но изглежда че са важни за локалния трафик, но не и за транзитния и би трябвало да отидат едно ниво надолу. 